Nr. L 201/16 De Europæiske Fællesskabers Tidende 24. 7. 86 KOMMISSIONENS FORORDNING (EØF) Nr. 2303/86 af 23. juli 1986 om fastsættelse af tiltrædelsesudligningsbeløbene for ris for høståret 1986/87 samt af de koefficienter, der skal lægges til grund ved beregning af beløbene for visse forarbejdede produkter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, under henvisning til Rådets forordning (EØF) nr. 468/86 af 25. februar 1986 om fastsættelse af almindelige regler for ordningen med tiltrædelsesudligningsbeløb for ris som følge af Spaniens tiltrædelse (?), særlig artikel 8, og ud fra følgende betragtninger : Ifølge tiltrædelsesaktens artikel 72, stk. 1, er tiltrædelses- udligningsbeløbene lig med forskellen mellem de fastsatte priser for Spanien og de interventionspriser, der gælder for Fællesskabet i dets sammensætning pr. 31. december 1985 ; for uafskallet ris er der ved forordning (EØF) nr. 468/86 åbnet mulighed for at korrigere denne forskel med henblik på at sikre sammenligneligheden mellem de produkter, der tages i betragtning ; ifølge tiltrædelsesaktens artikel 117, stk. 5, afledes tiltræ- delsesudligningsbeløbet for forarbejdede produkter af de beløb, der gælder for de produkter, som de har tilknytning til, ved hjælp af koefficienter, der skal fastsæt- tes ; disse koefficienter skal fastsættes under hensyn til dels forarbejdningsbetingelserne og dels det forhold, at disse udligningsbeløb gælder for både indførsel og udførsel og i samhandelen mellem Fællesskabet i dets sammensætning pr. 31. december 1985 og Spanien ; ifølge tiltrædelsesaktens artikel 117, stk. 6, skal udlig- ningsbeløbet for brudris fastsættes på et niveau, der tager hensyn til forskellen mellem forsyningsprisen i Spanien og tærskelprisen ; den pr. 1. marts 1986 konstaterede forskel bør reduceres i syv etaper; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Korn — UDSTEDT FØLGENDE FORORDNING : Artikel 1 Tiltrædelsesudligningsbeløbene for de i artikel 1, stk. 1, litra a) og b), i Rådets forordning (FØF) nr. 1418/76 (?) omhandlede produkter fastsættes for perioden 1. september 1986 til 31: august 1987 som anført i bilaget til nærværende forordning. I samme bilag fastsættes : — tiltrædelsesudligningsbeløbene for de i artikel 1, stk. 1, litra c), i forordning (EØF) nr. 1418/76 omhandlede produkter for perioden 1. september 1986 til 31. august 1987, — de i aktens artikel 117, stk. 5, omhandlede koefficien- ter. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. september 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. juli 1986. (') EFT nr. L 53 af 1. 3. 1986, s. 28. På Kommissionens vegne Frans ANDRIESSEN Næstformand (?) EFT nr. L 166 af 25. 6. 1976, s. 1.